Как да разберем, че детето е готово за нормално легло?
 Ако детето постоянно изпълзява от кошарата , това е сигурен знак, че вече е дорасло за легло. Докато изберете и поставите ново легло, възможно е да вземете някои предпазни мерки в детската кошара – матракът да е на възможно най-ниското ниво в кошарата, предпазителите (решетките) да са поставени докато детето спи. Когато детето иска легло като на голямо момиче или като на голямо момче, това значи, че е време за преминаване към нормално легло. Алтернативен подобен сигнал е , когато по-малкото дете иска да спи в леглото на по-големия си брат или сестра. Детето физически е пораснало толкова, че вече с лекота може да спи в нормално легло. Бебето расте, става голямо дете и кошарата става просто къса и тясна.  Това е очевидна причина за смяна на леглото. 

